b'\n_START_ARTICLE_\nAntimonit\n_START_SECTION_\nUporaba\n_START_PARAGRAPH_\nUpra\xc5\xa1en antimonit, pome\xc5\xa1an z mastjo ali drugimi snovmi, se je imenoval kohl in se je na Srednjem Vzhodu vse od leta 3000 pred n. \xc5\xa1t. uporabljal kot kozmeti\xc4\x8dno sredstvo za poudarjanje o\xc4\x8di in temnenje obrvi in trepalnic. V nekaterih manj razvitih delih sveta se kljub toksi\xc4\x8dnosti \xc5\xa1e vedno uporablja kot zdravilo._NEWLINE_Antimonit nima posebne uporabnosti razen kot prekurzor za antimonov oksid, ki je surovina za proizvodnjo antimona. Uporablja se tudi za proizvodnjo pirotehni\xc4\x8dnih sredstev in v\xc5\xbeigalic. V\xc4\x8dasih se je uporabljal tudi za bliskavice, vendar se je njegova raba zaradi toksi\xc4\x8dnosti in ob\xc4\x8dutljivosti na stati\xc4\x8dno elektriko opustila.\n_START_SECTION_\nNahajali\xc5\xa1\xc4\x8da\n_START_PARAGRAPH_\nManj\xc5\xa1a nahajali\xc5\xa1\xc4\x8da antimonita so precej pogosta, ve\xc4\x8dja pa so redka. Nahaja se v Kanadi, Mehiki, Peruju, Japonski, Kitajski, Nem\xc4\x8diji, Romuniji, Italiji, Franciji, Angliji, Al\xc5\xbeiriji, ZDA in na Borneu._NEWLINE_Najve\xc4\x8dji znan primerek antimonita, ki tehta pribli\xc5\xbeno 450\xc2\xa0kg, je razstavljen v Ameri\xc5\xa1kem muzeju naravne zgodovine. Najve\xc4\x8dje dokumentirane monokristale antimonita, ki so merili pribli\xc5\xbeno 60\xc3\x975\xc3\x975\xc2\xa0cm, so na\xc5\xa1li na ve\xc4\x8d nahajali\xc5\xa1\xc4\x8dih, med drugim tudi na Japonskem, v Franciji in Nem\xc4\x8diji._NEWLINE_V Sloveniji so ga na\xc5\xa1li na Trojanah, Znojilah, v Lepi njivi pri Mozirju, v bli\xc5\xbeini \xc5\xa0kofje Loke ter med Sel\xc5\xa1ko in Poljansko dolino.'